
A N U N Ţ
Biblioteca Județeană Alexandru și Aristia Aman Craiova organizează la sediul din Craiova, str.Mihail Kogălniceanu nr.9, concurs pentru ocuparea unui post vacant de conducere, în regim contractual, pe perioadă nedeterminată de contabil șef, gradul profesional II, în cadrul Bibliotecii Județene Alexandru și Aristia Aman Craiova, în conformitate cu prevederile art. 1 alin.(1) din Regulamentul privind organizarea şi dezvoltarea carierei personalului contractual din aparatul de specialitate al Consiliului Judeţean Dolj, precum şi din cadrul instituțiilor din subordinea  Consiliului Judeţean Dolj, aprobat prin Dispoziția Președintelui Consiliului Județean Dolj nr.630/2022, întocmit în conformitate cu H.G. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, și cu respectarea prevederilor  O.U.G. nr.156/2024 - privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene,cu modificările și completările ulterioare.
Concursul pentru ocuparea postului vacant va consta în parcurgerea a 3 etape succesive, după cum urmează:
- selecţia dosarelor de înscriere;
- proba scrisă  -17.07.2025 ora 1000;
- proba de interviu - data şi ora susţinerii probei de interviu se afişează odată cu rezultatele probei scrise.
Se pot prezenta la următoarea etapă numai candidaţii declaraţi admişi la etapa precedentă. 

Concursul va avea următorul program de desfășurare:
- 25.06.2025 - publicare anunț pe portalul posturi.gov.ro, pe pagina de internet a instituției și la sediul Bibliotecii Judeţene Alexandru şi Aristia Aman Craiova;
- 25.06.2025 - 08.07.2025 ora 16.00 - depunere dosare la Compartimentul Resurse Umane din cadrul Bibliotecii Județene Alexandru și Aristia Aman Craiova;
· selecţia dosarelor - în termen de două zile lucrătoare de la data expirarii termenului de depunere a dosarelor de concurs;
· afişarea rezultatelor selecției dosarelor -  în termen de o zi lucrătoare de la data finalizării selecției dosarelor;
· depunerea contestaţiilor privind selecția dosarelor – în termen de cel mult o zi lucrătoare de la data afişării rezultatului selecției dosarelor;
· afişarea rezultatelor contestaţiei privind selecția dosarelor – o zi lucrătoare de la expirarea termenului de depunere a contestaţiilor;
-  17.07.2025 ora 10.00 - proba scrisă a concursului;
· afişarea rezultatelor probei scrise şi totodată afişarea datei şi orei susţinerii probei de interviu - în termen de o zi lucrătoare de la data finalizării probei scrise;
· depunerea contestaţiilor la proba scrisă – în termen de cel mult o zi lucrătoare de la data afişării rezultatului probei scrise;
· afişarea rezultatelor contestaţiei probei scrise – o zi lucrătoare de la expirarea termenului de depunere a contestaţiilor;


-  interviu -  în 4 zile lucrătoare de la data susținerii probei scrise, respectiv în perioada 17.07.2025 - 23.07.2025;
· afişarea rezultatelor probei de interviu – în termen de o zi lucrătoare de la data finalizării interviului;
· depunerea contestaţiilor la proba de interviu – în termen de cel mult o zi lucrătoare de la data afişării rezultatului probei de interviu
· afişarea rezultatelor contestaţiei probei de interviu – o zi lucrătoare de la expirarea termenului de depunere a contestaţiilor;
· afişarea rezultatelor finale – în termen de o zi lucrătoare de la expirarea termenului privind soluţionarea contestaţiilor depuse la proba de interviu.
Potrivit art. 3 din același Regulament, în vederea participarii la concurs candidații trebuie să îndeplinească următoarele condiţii:
Conditii generale:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice :
· studii superioare absolvite cu diplomă de licență-  respectiv studii superioare de lungă durată absolvite cu diplomă de licenţă, în domeniul fundamental:
     - științe sociale, ramura de știință - științe economice, specializarea: contabilitate și informatică de gestiune.

vechime în specialitatea studiilor absolvite - minimum 5 ani.

      Dosarul de concurs:
(1) Pentru înscrierea la concurs candidaţii vor prezenta un dosar care va conţine următoarele documente: 

a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
(2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
(3) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (2) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(4) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise. 
Atribuții, conform fișei de post
Principalele atribuții exercitate:

· Coordonarea cât mai eficientă şi în cele mai bune condiții a activităţilor contabile din instituție;
· Coordonarea şi supervizarea tuturor activităţilor contabile din instituție;
· Organizează compartimentul financiar-contabil al instituției având atribuțiile și răspunderile stabilite prin legea contabilității;

· Răspunde de aplicarea Legii finanțelor și Legii bugetului;

· Întocmește proiectul anual al BVC;

· aprobă d.p.d.v. economic si urmărește realizarea Programului anual al achizitiilor publice;

· Răspunde de aplicarea Regulamentului operațiunilor de casă aprobat prin Decretul CS 209/1976, precum și de respectarea prevederilor Legii nr.70/2015 privind operațiunile de încasări și plăți în numerar și pentru odificarea și competarea OUG nr.193/2002 privind introducerea sistemelor moderne de plată, actualizată cu modificările și completările ulterioare;

· Organizează la termenele și în condițiile stabilite de dispozițiile legale inventarierea valorilor materiale și bănești ale instituției, luând măsuri de valorificare a rezultatelor conform legii;

· Asigură și răspunde de întocmirea la termenele stabilite de către MF a dărilor de seamă contabile trimestriale și anuale conform instrucțiunilor;

· Răspunde împreună cu conducerea de întocmirea și realizarea planului de investiții, reparații capitale, reparații curente la întreaga instituție d.p.d.v. financiar;

· Întocmește lunar balanța de verificare a instituției;

· Asigură confidenţialitatea, securitatea şi integritatea bazei de date din sistemul informatic, financiar- contabil;
· Răspunde disciplinar, material şi penal de realizarea sarcinilor ce-i revin.
·   Acordă viza de control financiar preventiv pentru operațiunile  economico-financiare;

· Încadrarea achizițiilor de natura investițiilor, reprezentând dotări independente în limitele valorilor prevăzute în lista cuprinzând dotările, achizițiile de carte, aprobată de conducătorul entității publice;

· Respectă prevederile legale privind cadrul general și al procedurilor pentru atribuirea contractului comenzii;

· Semnează acte juridice necesare instituției, în folosul acesteia, acte juridice pentru care potrivit legii este necesară aprobarea prealabilă a Consiliului Județean;

· Să prezinte trimestrial Consiliului Județean situația economico-financiară a instituției prin darea de seamă contabilă;

· Acționează pentru îndeplinirea prevederilor bugetului anual de venituri și cheltuieli ale instituției;

· Întocmește diverse situații pentru Consiliul Județean cât și pentru unitate, constând în dări de seamă, rapoarte pentru proiectele de buget anual, pe trimestre, situații comparative pe an și pe trimestre;

· Răspunde de asigurarea integrității patrimoniului instituției;

· Asigură şi certifică realitatea, regularitatea, legalitatea operaţiunilor precum  şi înregistrarea acestora în ordine cronologică;
· verificarea zilnică a soldurilor din bancă, casă şi  avansuri din trezorerie în lei;
· verifică exactitatea şi corectitudinea datelor din NIR-uri şi BC-uri                                          încadrarea corectă a documentelor contabilizate pe venituri şi cheltuieli;
· participă la elaborarea procedurilor specifice activității economice; 
· Utilizarea calculatorului în redactarea, publicarea şi gestionarea documentaţiilor specifice, aşa cum este prevăzută de legislaţia în domeniu.
· Elaborează fişele procedurilor operaţionale aplicabile în cadrul activității desfășurate;
· are atribuții privind monitorizarea, coordonarea și îndrumarea metodologică a implementării şi dezvoltării sistemului de control intern managerial;
· are atribuții privind managementul riscului și elaborarea  registrului de  riscuri;

· pune la dispozitie organelor si organismelor competente, la solicitarea acestora, in conditiile legii, date privind activitatea instituției;
· efectuează și alte sarcini profesionale încredințate de conducerea instituţiei.
Alte atribuții

·  asigură aplicarea măsurilor de protecție a datelor cu caracter personal;

· respectă prevederile legislației din domeniul securității și sănătății în muncă și măsurile de aplicare a acestora;

·   respectă reguli de protecția muncii și PSI.

Anexăm la prezentul anunț, bibliografia/tematica care a fost întocmită având în vedere domeniul de activitate specific postului. 

Informaţii suplimentare se pot obţine de la sediul Bibliotecii Județene Alexandru și Aristia Aman Craiova, str.M.Kogălniceanu nr.9, Compartimentul Resurse Umane- dna.Paraschiv Ștefania- șef serviciu,  telefon : 0722989738.

MANAGER

Radu-Alexandru Vințeanu

ȘEF SERVICIU

ec.Ștefania Paraschiv

Tematica și bibliografie  pentru concursul- privind ocuparea postului vacant corespunzător funcției contractuale de conducere de contabil șef studii superioare gradul profesional  II organizat de către Biblioteca Județeană Alexandru și Aristia Aman Craiova 
Tematică

1. Finanțarea instituțiilor publice.

2. Conducerea bibliotecilor. 

3. Personalul bibliotecilor.

4. Recuperarea bunurilor culturale comune din biblioteci şi inventarierea fondurilor de carte.

5. Răspunderea disciplinară.

6. Competențe și responsabilități în procesul bugetar.

7. Principii și reguli bugetare.

8. Procesul bugetar.

9. Politici contabile, corectarea erorilor contabile, estimări și evenimente ulterioare datei bilanțului.

10. Reguli generale de evaluare.

11. Organizarea și conducerea contabilității instituțiilor publice.

12. Aprobarea, depunerea și componența situațiilor financiare.

13. Angajarea, Lichidarea, Ordonanţarea şi Plata cheltuielilor instituţiilor publice.

14. Drepturile și obligațiile personalului din instituțiile publice trimis în delegație.

15. Inventarierea elementelor de natura activelor, datoriilor și capitalurilor proprii.

16. Reevaluarea și amortizarea activelor fixe aflate în patrimoniul instituțiilor publice.

17. Gestionarea financiară a fondurilor europene.  

18. Sistemul de achiziţii publice.Tehnici şi metode, atribuirea contractelor de achiziţie publică, garanţii de participare şi de execuţie.

19. Monografie contabilă specifică instituţiilor publice, înregistrări contabile.

20. Funcționare și utilizare sistemului naţional de raportare - Forexebug.
21. Achizițiile publice.
22. Organizarea și exercitarea controlului financiar preventiv propriu în instituțiile publice.

23. Controlul intern managerial al instituțiilor publice.

24. Prelucrarea datelor cu caracter personal.

Bibliografie

1. Legea bibliotecilor nr.334/2002 cu modificările şi completările ulterioare

2. Legea nr.53/2003- Codul Muncii cu modificările şi completările ulterioare

3. Legea nr.500/11.07.2002 privind finanţele publice cu modificările și completările ulterioare;

4. Legea nr.273/2006 privind finanţele publice locale cu modificările și completările ulterioare;

5. Ordinul nr.1792/24.12.2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice cu modificările și completările ulterioare;

6. Legea contabilităţii nr.82/24.12.1991 republicată și actualizată;

7. Reglementări contabile din 29 decembrie 2014 privind situațiile financiare anuale individuale și situațiile financiare consolidate aprobate prin Ordinul 1802/2014, cu modificările și completările ulterioare;

8. OMFP nr.2634/2015 privind documentele financiar-contabile, cu modificările și completările ulterioare;

9. OMFP 1954/2005 pentru aprobarea Clasificației indicatorilor privind finanțele publice, cu modificările și completările ulterioare;

10. Ordin 699/2024 privind transmiterea situaţiilor financiare trimestriale şi anuale, precum şi a unor raportări financiare lunare centralizate întocmite de instituţiile publice începând cu anul 2024 şi pentru modificarea şi completarea unor ordine ale ministrului finanţelor publice în domeniul contabilităţii instituţiilor publice;
11. 77/2024 privind transmiterea situațiilor financiare anuale centralizate întocmite de instituțiile publice la 31.12.2023 și pentru modificarea și completarea unor ordine ale ministrului finanțelor publice în domeniul contabilității instituțiilor publice; 

12. HG 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în cadrul localității, în interesul serviciului;

13. OUG nr.40/2015 privind gestionarea financiară a fondurilor europene pentru perioada de programare 2014-2020, modificată și completată;

14. OUG nr.103/2007 pentru modificarea și completarea O.G. nr.81/2003 privind reevaluarea și amortizarea activelor fixe aflate în patrimoniul instituțiilor publice;

15. OMFP 3471/2008 pentru aprobarea Normelor metodologice privind reevaluarea și amortizarea activelor fixe corporale aflate în patrimoniul instituțiilor publice, cu modificările și completările ulterioare;

16. OMFP 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, cu modificările și completările ulterioare;

17. Ordinul 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor și capitalurilor proprii;

18. Ordinul 2202/2023 pentru modificarea și completarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare  a acestuia, aprobate prin Ordinul ministrului finanțelor publice nr.1917/2005;

19. Ordinul nr. 517/2016 al Ministerului Finanțelor Publice pentru aprobarea de proceduri aferente unor module care fac parte din procedura de funcţionare a sistemului naţional de raportare - Forexebug;
20. OG. nr.119/1999 privind controlul intern și controlul financiar preventiv, republicată cu modificările și completările ulterioare;
21. OSGG nr.600/2018 privind aprobarea Codului controlului intern  managerial al entităților publice.
22. Legea nr.98/2016 privind achizițiile publice, modificată și completată; 

23. Legea nr.99/2016 privind achizițiile sectoriale, modificată și completată;

24. Legea nr.100/2016 privind concesiunile de lucrări și concesiunile de servicii, modificată și completată;

25. Legea nr.101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, modificată și completată;

26. HG nr.394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, modificată și completată;

27. HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, modificată și completată;

28. Legea gestiunii nr.22/1969, modificată şi completată;

29. Legea nr.129/2018 pentru modificarea și completarea Legii nr.102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter personal, precum și pentru abrogarea Legii nr.677/2001  pentru protectia persoanelor cu privire la prelucrarea datelor cu caracter personal si libera circulatie a acestor date;
30.  Legea nr. 544/2001 privind liberul acces la informațiile de interes public, actualizată;

31. REGULAMENT nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);
32. ROF-ul Bibliotecii Județene Alexandru și Aristia Aman;
33. Site-ul Bibliotecii Județene Alexandru și Aristia Aman www.aman.ro .
34. www.anbpr.org.ro

